Aalborg Stiftstidende, 1845-08-04
Om Reorganisationen af den slesvig-holsteenske Provindsial-Regjering skrives i Hmb. Corresp.": Jfølge Efterretninger fra Kbhavn, skal den i denne Anledning nedsatte Commissions Forslag have erholdt allerhøieste Samtykke, ifølge hvilke Collegiet skal bestaae af en Præsident, fem Raader og fem Comptoirer. (Flyvep.) (?) Aalborg, den 4de August. Hr. Provst J. S. Hertel, som er befordret til Præst for Eltang og Nørre Vilstrup Menigheder ved Colding, holdt igaar sin Afskeds prædiken i den med Tilhørere fyldte Frue Kirke. Fra Menigheden saavelsom fra det øvrige Byens Samfund ville de hjerteligste Ønsker ledsage ham til den nye Kreds, hvor vi haabe, hans blide Charakteer og Kjærlighed til sin Menighed i samme Grad maa bane ham Veien til den almene Hengivenhed. - Udsigterne til Høsten ere meget lovende og ville udentvivl bringe et godt qvantitativt Udbytte, hvis ikke den senere Tids Regn og ustadigt Veirlig under Høsten vil bringe nogen Forstyrrelse heri. Bedst staaer Kornet her i de sydostlige Egne; dog har saavel der som navnlig i Vendsyssel Rugen lidt betydeligt og Qvantiteten af denne Kornsort synes her i Egnen kun at ville blive et middelmaadigt Høst udbytte. For endeel gjælder dette ogsaa paa flere Steder Bygget, der fremviser den uheldige Følge af den sildige Udsæd. Rugen vil udentvivl om føie Tid være høstfærdignavnlig forbereder man sig paa de folrige Sundby Skrænter, hvor gjerne den tidligste Rughøst her i Landet finder Sted, til allerede om en 8 Dages Tid at kunne høste den. Derimod vil der sikkert iaar blive et usædvanligt langt Mellemrum imellem Rughøsten og den øvrige Høst. Vinterrapsen er næsten overalt skjaaren og dens Jndbjergning vil nu, meget beroe paa Veirliget, der dog hidtil ved dets Afvexling ingen skadende Jndflydelse har øvet. Høet giver iaar et fortrinligt Udbytte, skjøndt en stor Deel staaer ude endnu og er underkastet Veirindflydelserne. Vi have i de sidste Dage havt hyppig og stærk Regn og Bygeveiret synes at ville ved holde i længere Tid. For at kunne vedligeholde en fortløbende Udsigt over Høstens Gang, bede vi os jævnlig velvillige Meddelelser fra de forskjellige Egne, navnlig fra Avisens Læserkreds, tilstillede, hvilke med Taknemmelighed ville blive modtagne ligesom vi tillade os at opfordre de andre Provindstidender til at foranledige lignende Meddelelser. Dampbaaden "Liimfjorden, bragte i Fredags den, af Sammes Eier, Hr. Kjøbmand P. Pagh, som Hoved-Rheder, i Forening med Hr. Kjøbmand Chr. Winkel, kjøbte strandede Brig Jndustri herop til Byen fra Frederikshavn, hvor den havde modtaget en foreløbig Reparation, efter, som tidligere berettet, ved Dampskibet "Hertha at have været bragt fra Strandingstedet paa Skagen ind til Frederikshavn. Skibet skal være af circa 140 Commercelæsters Drægtighed og kun faa Aar gammelt, saa at den driftige Entrepreneur med Glæde lykønskes til at see sin Udholdenhed ved denne Affaire kronet med et fortrinligt Udfald. Ogsaa Skibets Jnventarium og Takkelage blev ved Strandingsauctionen kjøbt af de nævnte Herrer til Priser, der skulle stille Foretagendet end fordeelagtigere. Byens Handelsflaade er ved denne glædelige Acqvisition bleven forøget med et Skib af større Caliber til Erstatning imod den paa Sortehavet forulykkede Caledonia". Rentekammerdeputeret, Etatsraad Unsgaard, ventes hertil i Forening med Hof=Bygmester, Etatsraad Koch, forat tage Bestemmelse om den herværende Slotsbygning.